Το ΙΕΚ ΑΚΜΗ μειώνει τα δίδακτρα για τους σεισμοπαθείς της Κεφαλονιάς

Δείτε ποιους αφορά το πρόγραμμα Μείωση διδάκτρων έως και 50% για την ακαδημαϊκή χρονιά 2013-2014, ως ενίσχυση στους πληγέντες του σεισμού της Κεφαλονιάς, ανακοίνωσε το Διοικητικό Συμβούλιο του ΙΕΚ ΑΚΜΗ.

Το πρόγραμμα οικονομικής στήριξης αφορά σπουδαστές που φοιτούν ήδη στο ΙΕΚ ΑΚΜΗ Αθήνας, Πειραιά ή Θεσσαλονίκης και οι οικογένειες τους διαμένουν στην Κεφαλονιά και έχουν υποστεί ζημίες από τους σεισμούς, αλλά και όσους εγγραφούν στο εαρινό εξάμηνο του Φεβρουαρίου και διαμένουν στην Κεφαλονιά, επίσης πληγέντες από τους σεισμούς.

Όπως δήλωσε ο πρόεδρος του Ομίλου ΑΚΜΗ, Κωνσταντίνος Ροδόπουλος, «αυτή τη στιγμή που οι κάτοικοι της Κεφαλονιάς δοκιμάζονται σκληρά, είναι επιτακτική ανάγκη για εμάς τους λειτουργούς της Παιδείας να μην κλείνουμε τα μάτια σε ένα υπαρκτό και σοβαρό πρόβλημα και να έχουμε ουσιαστικές και ακαριαίες αντιδράσεις. Στο ΙΕΚ ΑΚΜΗ σπουδάζουν πολλά νέα παιδιά από το νησί της Κεφαλονιάς. Είναι χρέος μας απέναντι σε αυτά και στους γονείς τους να προσφέρουμε ένα χέρι στήριξης και αγάπης».

ιεκ ακμη